SUID-AFRIKAANSE RADIOLIGA NUUS VIR SONDAG 15 OKTOBER 2017 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag; 

TELEFONE BUITE WERKING BY DIE NARS 

BAIE GELUK AAN ZS1G 

en 

FINALE OPKNAPPING OP KLETSKOUS HIERDIE NAWEEK 


Bly gerus ingeskakel vir meer inligting oor hierdie en ander interessante nu- 
usitems. 


TELEFONE BUITE WERKING BY DIE NARS 


Die telefone by die NARG het sedert Maandagmiddag nie gewerk nie. Die prob- 
leem is aan Telkom gerapporteer. Die e-posdiens is steeds in werking, aangesien 
die NARS `n ADSL-lyn het. 


BAIE GELUK AAN ZS1G 


In die nuutste notering van 9 Band DXCGO verskyn die naam van Raoul Coetzee, 
ZS1C. Raoul het 9 Bande op gelykgolf behaal om die eerste ZS1 te word en die 
vyfde radio amateur in Suid-Afrika om hierdie mylpaal te bereik. 


Veels geluk Raoul! 
SARL AMATEUR RADIO EREGALLERY NOMINASIES VIR 2018 


Die SARL Amateur Radio eregallery eer indiwidue wat `n beduidende bydrae tot 
amateur radio in Suid-Afrika gemaak het. Hul nagedagtenis word op `n bladsy 
in die SARL-Webwerf verewig. Die bladsy is deur `n skakel op die tuisblad 
bereikbaar. 


Die eerste twee groepe Gallery-lede is in 2016 en 2017 ingelyf. Van 2018 af word 
'n maksimum van een lewende en een oorlede lid per jaar ingelyf. 


Nominasies sal van vroeg-Desember tot die einde van Februarie aanvaar word. 
Aanlyn-stemmery sal in Maart plaasvind. 


Kyk gerus na die bestaande profiele op die Eregallery-bladsy en vorm idees oor 
nominante wat in 2018 ingesluit behoort te word. 'n Nominasie sjabloon sal op 
die Webwerf verskaf word wanneer nominasies open. Bestaande nominasies gee 
reeds `n goeie idee van watter tipe feite solank nagevors moet word, sodat die 
finale nominasie opgestel kan word wanneer die tyd aanbreek. 


FINALE OPKNAPPING OP KLETSKOUS HIERDIE NAWEEK 


Die AMSATSA Kletskous span sal hierdie naweek besig wees met die finale 
opknapping op die CubeSat om dit gereed te kry om volgende Saterdag op 
BAGAR te vlieg. BAGAR is geskeduleer om 9 vm van `n vliegveld naby Secunda 
lanseer te word. Die transponder frekwensies is as volg: Oplaai 435,135 - 435,165 
MHZ met aflaai op 145,850 - 145,880 MH. 


Kletskous is a skare befondsde projek. Raak asseblief deel van die projek deur 'n 
donasie aan die Kletskous fonds te skenk. Besonderhede en gereelde bywerkings 
kan gevind word op www.amsatsa.org.za. Alle skenkers word op die webtuiste 
erken. 


Nog `n interessante vrag op BACOAR is `n XinaBox (uitgespreek X- in- a-bos) 
satelliet. XinaBox is 'n vinnige Internet van Dinge en elektronika ontwikkelings 
oplossing sonder die vereiste vir soldeerwerk, bedrading of ander hardeware 
kennis ... slegs kodering! Ben Dixon, een van die ontwikkelaars van die Xin- 
aBox stelsel is van die Kaapse Skiereiland Universiteit van Tegnologie en het by 
MEDO Space aangesluit om te help met hul STEM program. Dit het gelei tot 
die onwikkeling van die XinaBox. 


Ben en sy span het projekte gevlieg met partytjieballonne en het reeds hoogtes 
van omtrent 8000 meter bereik. Op 21 Oktober 2017 gaan hul projek tot naby 
die ruimte wanneer BACAR 5 deur die Secunda Amateurradioklub lanseer word. 


Die kern van die satelliet is die CR03 Lora Radio wat op 915 MHz werk. Dit 
is ook met 'n sentrale prosesseerder toegerus om die kommunikasie te behartig 
en die vlugsagteware te bedryf. Die module is gebaseer rondom die RFEM96W 
skyfie send /ontvanger met LoRa TM wat ultra-lang afstand wye spektrum kom- 
munikasie voorsien. Die CRO03 is aan 'n PBO4 gekoppel, `n intelligente battery 
oplossing wat ook die battery spanning en stroom sal meet. `n Aantal an- 
der sensors word ook ingesluit. Die SWO-1, wat op die BME?28 gebaseer is, 
meet temperatuur, humiditeit en druk. Ander sensors meet UVA, UVB, en ver- 
snelling. Op die grond sal die XinaBox span `n CWO1 module gebruik, `n Wi-Fi 
prosesseerder wat al die data sal hanteer en die inligting na `n kibana bediener 
sal skryf. 


Jy luister na nuus uitsending van die Suid-Afrikaanse Radioliga. 
PROBEER 50 MHz SKEDULES GEDURENDE DIE WEERLIGSEISON 


Die Johannesburg area is bekend vir sy laatmiddag weerlig storms en hierdie sal 
'n goeie tyd wees om met weerlig verstrooiing voortplanting te eksperimenteer. 
Slegs stasies buite die weerlig area sal kan deelneem aangesien antennas binne 


die area gegrond sal wees. Ons weet reeds dat duidelike FM uitsaai seine vir 
omtrent tien sekondes in Oos Londen gehoor is. Hierdie seine het in Durban 
ontstaan, `n afstand van meer as 450 km, na weerlig blitse tydens a verafgeleë 
donderstorm. Skedules behoort met amateurs buite die donderstorm area gereël 
te word. Roep vinnig CO na 'n weerlig blits of radio bars en luister gedurende 
die volgende bars ensovoorts. Dit sal interessant wees om uit te vind hoe rigting 
georiënteerd die geloniseerde roetes van weerlig is. So wie gaan die uitdaging 
aanvaar en die eerste weerlig verstrooiing kontak maak op 50 MHz? 


CO HOU KOERS 


CO Hou Koers is Die Voortrekkers se nasionale amateur radio dag en vind 
plaas op Saterdag 21 Oktober met die meeste stasies aktief vanaf 08:00 tot 
12:00 op 40 en 20 m en plaaslike herhalers. Dit oorvleuel met JOTA, daarom 
kan interessante gesprekke tussen jong Voortrekkers en Padvinders plaasvind. 
Doen gerus moeite om met die oulike kinders te gesels en hulle bloot te stel 
aan amateur radio. Die KLETSKOUS aktiwiteit bied verdere geleenthede. Ons 
hoop om baie radio-amateurs en jongmense op die lug te hoor. Navrae aan 
orionvoortrekkers@gmail.com 


DIE TINUS LANGE 7066 TEGNIESE UITNEMENDHEID TOEKENNING 


Die toekenning word jaarliks aan die SARL lid toegeken wat `n tegniese projek 
in enige van die volgende kategorieë voorlê: Ontwerp en/of konstruksie van pro- 
jekte soos 'n voorversterker, SWR brug, skakelkas, outomatiese IDer, praktiese 
antenna idees, mas, draagbare toerusting, kragbronne, ens., of Enige sagteware 
vir gebruik in amateur radio 


Die voorlegging moet die werklike items insluit (indien grootte en massa dit 
toelaat) of foto's (veral in die geval van antennas, maste, ens.,) en `n volledige 
artikel met illustrasies/prente, gereed vir publikasie in Radio ZS. Alle inskry- 
wings sal vertoon moet word (waar prakties, andersins, foto's) by die AJV en die 
toekenning sal by die jaarlikse Toekenningsdinee oorhandig word. Die toeken- 
ning is `n geraamde sertifikaat en `n kontantprys van R1 000. 


Die sluitingsdatum vir inskrywings is Woensdag 31 Januarie 2018 en moet ges- 
tuur word aan secretary@sarl.org.za. 


BAKENNUUS 


Graham Busse, ZS6GL, het nog 'n Suid-Afrikaanse Beaconeer-rekord opgestel. 
Hy het daarin geslaag om 661 `spots' in `n tydperk van 24 uur te bekom deur 
sy 250 mW Ultimate3$ baken te gebruik om oor ses bande te hop reguit in 
'n G5RV-antenna. Baie geluk aan Graham en ons sien uit na jou volgende 
uitdaging! Enigeen wat belangstel om by die pret aan te sluit, is welkom om 
Leon Uys, ZR6LU, te kontak by 082 573 5580. 


AMA DXPEDISIE NA SWAZILAND 


Vincent, 3DAO0VV, John, ZS6JON, Andrew, ZS6AVH, Bernie, ZS4TX, Dan, 
HB9CRO, Sam, HB9COG, Chris, PA2CHR en Lins, PA3CMC is van 13 tot 18 


Oktober op `n AMA DXpedisie na Swaziland. Hulle is aktief op 6 en 2 m, 70, 
23, 13, 9, 6 en 3 cm as 3DAOMB op gelykgolf en JT65. @OSL via PA3CMG, direk 
of via die buro. Lees meer op www.pa3cmc.nl 


STANAG-4285 OP 40 M 


Die nuusbrief van die TARU Streek 1-moniteringstelsel berig dat `n Stanag-4285 
uitsending vir verskeie dae op 7 001.8 kHz verskyn het. Dit word geglo dat dit 
in Istanbul, Turkye geleë is. Hulle het ook opgemerk dat iemand op 14 001.0 
gelykgolf om 1710 UTC op 26 September `n lus “vryheid vir Katalonië” gestuur 
het. 


Die Internasionale Amateurradiounie Moniteringsstelsel (TARUMS) Streek 1 
September 2017 nuusbrief kan gelees word by www.sarl.org.za/public/monitor/monitor.asp 


HEF VOORTPLANTING VOORSPELLING 


Hannes Coetzee, ZS6BZP, berig dat die verwagte sonaktiwiteitsvlak baie laag 
gaan wees. Daar is tans geen sonvlekke sigbaar nie. Diegene wat hul eie frek- 
wensievoorspellings wil doen, kan 'n verwagte effektiewe sonvlektelling van een 
vir die week gebruik. Amateurs kan goeie openinge op die 15 tot 30 m bande 
verwag. Daar is selfs `n moontlikheid vir `n paar 10 m openinge. Besoek gerus 
die webtuiste spaceweather.sansa.org.za vir meer inligting. 


Ten slotte, die dagboek van gebeure vir die volgende paar weke: 


20 tot 22 Oktober - Jamboree op die Lug 21 Oktober - die Radio Amateur 

Eksamen, OG Hou Koers en die Kletskous/BACOAR vlug 28 - 29 Oktober 

CG WW DX ESB kompetisie 4 November RADAR, Uitdaging en die SDR 

Werkswinkel in Kaapstad 5 November die PEARS HF kompetisie 18 November 
die SDR Werkswinkel by die NARS 


Om die bulletin mee af te sluit, 'n opsomming van ons hoofberig: 


Die telefone by die NARG het sedert Maandagmiddag nie gewerk nie. Die prob- 
leem is aan Telkom gerapporteer. Die e-posdiens is steeds in werking, aangesien 
die NARS `n ADSL-lyn het. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 

Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, en gelees deur... ui ves ek oes ek He be Gee be be Ge Gee aak Gee aak Re 


Die Afrikaanse nuusspan groet nou en wens jou `n mooi week toe. Totsiens. 


/EX 


